În această perioadă, conform atenționărilor transmise, există riscul apariţiei de cazuri de mușcături de şerpi.
Ce trebuie să știm?
1.Veninul şerpilor se împarte în două categorii largi care deseori se întrepătrund: hemotoxice – care  afectează sângele şi organele, cauzând degradarea acestora şi inflamarea corpului şi neurotoxice care afectează sistemul nervos, iar inocularea acestuia duce de la crize până la deces. 
Muşcăturile cu venin neurotoxic sunt cele mai letale 
2. Un şarpe va muşca uneori în autoapărare, dacă este deranjat sau provocat. Majoritatea muşcăturilor de şarpe apar atunci când cineva păşeşte accidental pe un şarpe în timp ce se plimbă în mediul rural, pădure sau în alte locuri.

Ce trebuie să facem?
Muşcătura de la un şarpe veninos este o urgenţă medicală, deoarece poate fi mortală, dacă nu este tratată rapid, astfel:
- să rămânem calmi şi nu intrăm în panică – de obicei muşcăturile de şarpe nu sunt grave şi sunt rareori mortale
- să încercăm să ne amintim forma, dimensiunea şi culoarea şarpelui
- să menţinem partea corpului care a fost muşcată cât mai imobilă pentru a preveni răspândirea veninului în corp
- să îndepărtăm bijuteriile şi ceasurile de la membrul muşcat, deoarece acestea ar putea tăia pielea dacă membrul se tumefiază
- să solicităm asistenţă medicală imediată.

Ce  NU trebuie să facem:
- să încercăm să sugem veninul din muşcătură
- să încercăm să tăiem veninul din muşcătură sau să o facem să sângereze
- să frecăm orice în rană sau să aplicăm gheaţă, căldură sau substanţe chimice
- să punem ceva în jurul membrului muşcat pentru a opri răspândirea veninului 
- să încercăm să prindem sau să omorâm şarpele.


În cele ce urmează îți prezentăm câteva sfaturi care sperăm să te ajute în situația nedorită în care vei da nas în nas cu ursul pe munte!
1.Nu pleca niciodată neînsoțit în drumeție, ci măcar cu cel puțin încă 2-3 persoane. Puteți vorbi sau cânta cu voce tare, iar zgomotul pe care îl veți face va fi auzit de urși și, astfel, aceștia vă vor evita. 
2.În cazul în care zărești la mare distanță un urs este recomandat să începi să faci zgomot cu tot ceea ce ai la îndemână. Ideal ar fi să ai la tine petarde și vase din metal. Trebuie să știi că există așa-numitul „BellBear” (n.n. – clopoțel anti-urs), care sună de fiecare dată când te mişti. 
3.Nu te baza pe faptul că ursul se află la mare distanţă pentru că, dacă va simţi miros de mâncare, el se va ţine după voi până când veți campa. 
4.Dacă ursul îți apare brusc în față în pădure este important să nu te panichezi. În nici un caz nu o lua la fugă pentru că vei fi victimă sigură. La fel vor sta lucrurile dacă vei încerca să te cațeri într-un copac pentru că ursul este un bun cățărător, iar dacă va fi nevoit să se cațere după tine nu vei avea nici o șansă și, în plus, va fi și foarte furios. 
5.Poartă la gât un fluier și fluieră cât poţi de tare pentru că, deși vorbim despre un animal sălbatic feroce, ursul este foarte sensibil la zgomot. Dacă nu ai un fluier, atunci fă zgomot cu obiectele pe care le ai în rucasc sau ţipă ori bate din palme.  
6.Nu mânca niciodată în locuri împădurite care sunt frecventate de urşi pentru că este foarte posibil să te trezești cu el lângă tine. 
7.Nu porni la drum niciodată pe ploaie și ceață. Condițiile meteo nefavorabile sporesc riscul unei întâlniri cu ursul deoarece acesta se simte în siguranţă la adăpostul unor astfel de manifestări ale vremii şi pornesc în căutare de hrană. Un real pericol pentru orice turist îl reprezintă o ursoaică cu pui. În cazul în care ai fost avertizat în legătură cu posibila prezență a acesteia de-a lungul traseului pe care urmează să-l parcurgi urmează sfatul oamenilor din zonă şi evită acel traseu. 
8. Evită întâlnirile cu puii de urs pentru că cele mai multe atacuri sunt ale ursoaicelor care își apără puii. Nu te poziționa niciodată între puiul de urs și mama acestuia. Dacă ursul este deja foarte aproape de tine și nu te mai poți retrage tot ceea ce trebuie să faci este să te așezi pe burtă, să îți acoperi capul cu mâinile, cu bărbia și cu genunchii aduși la piept pentru a-ți proteja, astfel, jugulara și organele interne. Încearcă pe cât posibil să stai nemișcat! 
[bookmark: _GoBack]9.Atunci când campezi nu depozita mâncarea în cort. Se recomandă să agăți în pungi într-un copac la o distanță de 50-100 de metri de locul unde ţi-ai instalat cortul. Un spray cu piper poate reprezenta o armă bună de apărare în fața ursului pentru că acesta are, cum spuneam, un nas foarte sensibil. Există spray-uri anti-urs, însă acestea trebuie să fie de mare capacitate pentru a fi eficiente.
